La Flava Kaptito - Ĉapitro 05
Channel: Triancey
Date: 15/04/2021

Mario povas presi




La bonvena mesaĝo kiun Mario ricevis ŝajnis al li ne vere farita por li kaj nur stereotipa, sed ties stranga postskribo igis lin iom scivolema: "Kvankam vi ne havas presilon, vi povas presi". Tio ŝajnis al li sensenca, sed trafe aŭ maltrafe, li decidis provi presi ion, por scii almenaŭ tion, kio okazos -- verŝajne nenio.

Do li startigis tekstoredaktilon, tajpis kelkajn vortojn kun grandegaj literoj, kaj petis presaĵon. Kaj io tuj okazis...

Kvankam li ne havis presilon, li klare havis la impreson aŭdi unu el ili, tie ĉi, en la karcero. Poste la silento revenis.

Li decidis esplori denove sian karceron. Do li metis sian komputilon apud si, kaj eĉ antaŭ ol stariĝi, li vidis papelfolion kuŝantan sur la planko, ĉe siaj piedoj.

Li rigardis ĝin ekde pli proksime: jes, estis sendube papelfolio de dimensio A4. Li prenis ĝin. Tiu folio estis tute ebena, maldika kaj rigida, kaj sur ĝi oni povis legi la vortojn per li tajpitajn, je la tipara familio kaj dimensioj kiujn li petintis. Li povis fakte presi sen presilo.

Mario emis uzi tiun folion por iom ornami sian karceron, tio estus nepre iom pli gaja ol griza muro, sed li ne havis nek puŝnajlojn nek glubendon. Do li rezignis tiun deziron... sed la folio ne falis, ĝi restis kie li metis ĝin, ankoraŭ unu fojon kiel mirakle.

Kaj tio tuj donis ideon al li.